มีอาการหนาวสั่น ปวดไปทั้งตัว มีอาการเป็นช่วงกลางคืน ประมาณครึ่งชม จะหาย เป็นมา 2-3 วันค่ะ เกิดจากอะไรคะ
สวัสดีค่ะ อาการหนาวสั่น ปวดไปทั้งตัว มีอาการเป็นช่วงกลางคืน อาจจะต้องดูว่ามีไข้ คืออุณหภูมิกายที่เกิน 37.8 องศาร่วมด้วยหรือไม่ถ้ามีไข้ต่ำๆช่วงกลางคืนจริงๆ อาจจะนึกถึงสาเหตุเช่น การติดเชื้อเช่นในทางเดินหายใจ ทางเดินอาหาร ทางเดินปัสสาวะ ต้องดูว่ามีอาการที่จำเพาะเจาะจงไปยังอวัยวะใดหรือไม่ร่วมด้วย แต่ถ้าเป็นมาเรื้อรังเกิน 2 สัปดาห์ขึ้นไป อาจนึกถึงไข้จากการติดเชื้อวัณโรค กลุ่มมะเร็. หรือโรคภูมิคุ้มกันทำลายตนเองได้เช่นกันในเบื้องต้น ให้ลองวัดไข้ดู พักผ่อนให้เพียงพอ ดื่มน้ำเปล่าสะอาดมากๆ กินยาลดไข้ได้ถ้ามีไข้จริง เช็ดตัว และควรไปพบแพทย์เพื่อตรวจเพิ่มเติมต่อไปถ้ายังมีไข้ต่อเนื่องทุกวัน